open-index/open-wikipedia-markdown huggingface dataset:
พร็อกซีเซิร์ฟเวอร์

ในเครือข่ายคอมพิวเตอร์ **พร็อกซีเซิร์ฟเวอร์** () หรือเรียกโดยย่อว่า **พร็อกซี** คือเซิร์ฟเวอร์ (ระบบคอมพิวเตอร์หรือโปรแกรมประยุกต์) ที่ทำงานโดยการเป็นตัวกลางในการหาข้อมูลตามคำขอของเครื่องลูกข่ายจากเซิร์ฟเวอร์อื่น ๆ กล่าวคือเครื่องลูกข่ายเชื่อมต่อไปที่ พร็อกซีเซิร์ฟเวอร์เพื่อขอใช้งานบางบริการ เช่น ไฟล์ การเชื่อมต่อ เว็บเพจ หรือทรัพยากรต่าง ๆ จากเซิร์ฟเวอร์อื่น จากนั้น พร็อกซีเซิร์ฟเวอร์จะทำการคัดกรองด้วยกฎที่ตั้ง ตัวอย่างเช่น คัดกรองจาก หมายเลขไอพี, Protocol หลังจากนั้นถ้าการขอผ่านการคัดกรอง พร็อกซีเซิร์ฟเวอร์จะจัดหาข้อมูลตามคำร้องขอจากเซิร์ฟเวอร์อื่นแทนเครื่องลูกข่าย

พร็อกซีเซิร์ฟเวอร์มีสองจุดประสงค์คือ:
* เพื่อให้เครื่องลูกข่ายซ่อนตัว (โดยส่วนใหญ่ เพื่อความปลอดภัย)
* เพื่อความเร็วของการใช้บริการที่เพิ่มขึ้น, โดยการเก็บเว็บเพจจากเว็บเซิร์ฟเวอร์
พร็อกซีเซิร์ฟเวอร์ที่ไม่มีการเปลี่ยนแปลงการขอและการตอบกลับเรียกว่า Gateway หรือในบางครั้ง tunneling proxy

## ประเภทและหน้าที่
พร็อกซีเซิร์ฟเวอร์ถูกตั้งค่าให้ใช้งานได้ตั้งแต่ 1 อย่างหรือมากกว่า ดังนี้:

### Caching proxy server
**Caching proxy** server ใช้เร่งความเร็วโดยการเก็บข้อมูลจากการเรียกใช้งานครั้งก่อน จากเครื่องลูกข่าย, Caching proxies เก็บสำรองข้อมูลที่ถูกร้องขอบ่อย ทำให้องค์กรขนาดใหญ่ลด upstream bandwidth และค่าใช้จ่าย ในขณะเดียวกันเพิ่มความสามารถขององค์กร โดยส่วนมาก ISPs, ธุรกิจขนาดใหญ่มี และ มหาวิทยาลัยมี Caching Proxy

ข้อสำคัญของ พร็อกซีเซิร์ฟเวอร์อีกประการหนึ่งคือทำให้ประหยัดค่าใช้จ่าย, ในหนึ่งองค์กรอาจมีหลายระบบในเครือข่าย หรือในความควบคุม บนเครื่องเซิร์ฟเวอร์เพียงตัวเดียว, สามารถแบ่งแยกการเชื่อมต่อสู่อินเทอร์เน็ตของผู้ใช้ในแต่ละระบบ กล่าวคือ ผู้ใช้ในระบบสามารถเชื่อมต่อไปที่ พร็อกซีเซิร์ฟเวอร์และ พร็อกซีเซิร์ฟเวอร์เชื่อต่อไปที่เซิร์ฟเวอร์หลัก

### Web proxy
พร็อกซีเซิร์ฟเวอร์ที่สนใจแต่การเชื่อมโยงบนเวิลด์ไวด์เว็บเรียกว่า web proxy การทำงานหลักของมันคือการเป็น web cache, proxy โปรแกรมส่วนใหญ่ (e.g. Squid) ปฏิเสธบาง URL ใน Blacklist ภายใต้เงื่อนใขการคัดกรอง นิยมใช้ในบริษัท, สถานศึกษา, ห้องสมุด หรือใดก็ตามที่ทำการคัดกรอง

### Hostile proxy
บางครั้งพร็อกซีเซิร์ฟเวอร์อาจถูกใช้ในจุดประสงค์ที่ไม่ดี เพื่อดักเก็บข้อมูลที่ส่งผ่านระหว่างเครื่องลูกข่ายกับเว็บเซิร์ฟเวอร์ สามารถเก็บข้อมูลในการกรอกแบบฟอร์มต่าง ๆ บนเว็บ เช่น รหัสผ่านสำหรับอีเมลหรือธนาคารออนไลน์ ทั้งนี้สามารถใช้ SSL เพื่อความปลอดภัย

* 
* 
* 

หมวดหมู่:เครือข่ายคอมพิวเตอร์
หมวดหมู่:สถาปัตยกรรมอินเทอร์เน็ต
หมวดหมู่:เซิร์ฟเวอร์
ดีทรอยต์เทคโน

**ดีทรอยต์ เทคโน** () เป็นแนวดนตรีอิเล็กทรอนิกส์แดนซ์ ช่วงยุค 80' ใน เมืองดีทรอยต์ ประเทศสหรัฐอเมริกา โดยในเนื้อเพลงจะใช้ แอนะล็อกซินธิไซเซอร์ เป็นหลัก

## อ้างอิง

หมวดหมู่:แนวดนตรี
ขนมผิง

**ขนมผิง** เป็นขนมไทยชนิดหนึ่ง ทำมาจากแป้งผสมกับน้ำตาลทรายกับไข่แดงและกะทิ แล้วนำไปอบด้วยไฟบนและไฟล่างจนกรอบ มีรูปร่างแบนคล้ายไข่แมงมุม มีสีเหลืองนวล

ขนมผิงมีต้นกำเนิดมาจากอาหารโปรตุเกส โดยหญิงลูกครึ่งโปรตุเกส-ญี่ปุ่นชื่อว่า มารี กีมาร์ ที่เกิดในอาณาจักรอยุธยา หลังจากที่ทหารญี่ปุ่นชุดแรกได้เข้ามาเป็นทหารอาสาในรัชสมัยของสมเด็จพระนารายณ์มหาราช ไม่นาน มารี กีมาร์ ก็ได้เข้ารับราชการในตำแหน่งหัวหน้าห้องเครื่องต้น และได้ชื่อในภาษาไทยว่า "ท้าวทองกีบม้า" ได้สอนการทำขนมหวาน อาทิ ทองหยอด, ฝอยทอง และอีกหลาย ๆ อย่างให้กับผู้ที่ทำงานอยู่ใกล้ชิด และจากนั้นก็ได้กลายมาเป็นขนมไทยหลากหลายอย่างรวมถึงขนมผิงด้วย

## อ้างอิง


หมวดหมู่:ท้าวทองกีบม้า (มารี กีมาร์)
สนธิสัญญาจันทรา

**ความตกลงว่าด้วยกิจกรรมของรัฐบนดวงจันทร์และเทห์ฟากฟ้าอื่น** () ที่รู้จักกันในชื่อ **สนธิสัญญาจันทรา** () หรือ **ความตกลงจันทรา** () เป็นสนธิสัญญาระหว่างประเทศ ซึ่งกำหนดให้บรรดาเทห์ฟากฟ้าและวัตถุที่โคจรรอบเทห์ฟากฟ้า เป็นพื้นที่ในเขตอำนาจของประชาคมโลก ส่งผลให้กิจกรรมทั้งปวงในพื้นที่ดังกล่าวต้องเป็นไปตามกฎหมายระหว่างประเทศ

น่าเสียดายที่ความตกลงนี้ไม่ประสบผลสำเร็จดังคาดหมายกัน เนื่องเพราะไม่ได้รับความร่วมมือจากรัฐชาติที่ดำเนินหรือจะดำเนินการสำรวจอวกาศโดยมนุษย์ด้วยตนเองแม้แต่รัฐเดียว (รัฐเหล่านี้ อาทิ สหรัฐอเมริกา สหพันธรัฐรัสเซีย หรือสาธารณรัฐประชาชนจีน) ทำให้ไม่มีความเกี่ยวข้องในกฎหมายระหว่างประเทศ  มีประเทศที่เป็นสมาชิกสนธิสัญญา 18 ประเทศ

## สาระสำคัญ

สนธิสัญญานี้ประกาศเจตนารมณ์ว่า ดวงจันทร์และบรรดาเทห์ฟากฟ้าอื่นใดจะต้องได้รับการใช้สอยเพื่อประโยชน์แห่งรัฐทั้งปวงและประชาคมโลก กับทั้งประกันความคุ้มครองดวงจันทร์และบรรดาเทห์ฟากฟ้าอื่นใดจากการตกเป็นบ่อเกิดของความขัดแย้งระหว่างประเทศ โดยสนธิสัญญานี้มีข้อกำหนดดังนี้

* ห้ามใช้เทห์ฟากฟ้าเพื่อประโยชน์ทางการทหาร รวมถึงเพื่อการทดลองอาวุธหรือเพื่อเป็นฐานที่ตั้งทางการทหาร
* ห้ามใช้เทห์ฟากฟ้าโดยมิได้รับความยินยอมจากรัฐอื่นหรือโดยไม่ก่อประโยชน์แก่รัฐอื่น
* การใช้เทห์ฟากฟ้า รวมถึงการค้นพบและการพัฒนาอันเนื่องจากการใช้ดังกล่าว ต้องแจ้งให้เลขาธิการสหประชาชาติทราบทุกกรณี
* รัฐทุกรัฐมีสิทธิเท่าเทียมกันในการดำเนินการวิจัยบนเทห์ฟากฟ้า
* รัฐที่ได้มาซึ่งตัวอย่างของแร่หรือสสารอื่นจากเทห์วัตถุ ต้องพิจารณาแบ่งส่วนตัวอย่างนั้นเพื่อจัดไว้ให้รัฐอื่นหรือประชาคมทางวิทยาศาสตร์ที่สนใจสามารถเข้าถึงเพื่อใช้ในงานวิจัยได้
* ห้ามการยังให้เกิดความเปลี่ยนแปลงของสิ่งแวดล้อมบนเทห์ฟากฟ้า และรัฐที่ดำเนินกิจกรรมบนนั้นต้องวางมาตรการเพื่อป้องกันการปนเปื้อนของสารพิษโดยอุบัติเหตุ
* ห้ามรัฐใด ๆ อ้างอธิปไตยเหนือดินแดนแห่งใดก็ดีบนเทห์ฟากฟ้า
* ห้ามบุคคลหรือองค์กรใดมีไว้ในครอบครองซึ่งวัตถุอันมีแหล่งกำเนิดนอกโลก เว้นแต่เป็นองค์กรระหว่างประเทศหรือระหว่างรัฐบาล
* การสกัดเอาและนำพาไปซึ่งทรัพยากรจากเทห์ฟากฟ้า ให้กระทำได้โดยระบอบระหว่างประเทศ ()

## สมาชิก
right|400px|thumb|
ประเทศที่เป็นสมาชิกสนธิสัญญาจันทรา

## ประเทศที่ลงนาม

## อ้างอิง

## แหล่งข้อมูลอื่น

*International Institute of Space Law  - promotes the expansion of the rule of law for the peaceful use of outer space. 
*สนธิสัญญาจันทรา  — "Agreement Governing The Activities Of States On the Moon And Other Celestial Bodies" (1979)
*เว็บไซต์อย่างเป็นทางการของสนธิสัญญา — United Nations Office for Outer Space Affairs (UNOOSA), including versions of the treaty in several languages: Arabic, Chinese, English, French, Russian, and Spanish.

หมวดหมู่:ดวงจันทร์
หมวดหมู่:การสำรวจอวกาศ
หมวดหมู่:การยึดอวกาศเป็นอาณานิคม
หมวดหมู่:กฎหมายอวกาศ
หมวดหมู่:สนธิสัญญาในคริสต์ศตวรรษที่ 20
ชิคาโกเฮาส์

**ชิคาโกเฮาส์** (Chicago house) เป็นแนวดนตรีเฮาส์ในลักษณะคลับ/แดนซ์ กำเกิดขึ้นที่ ไนท์คลับ ที่มีชื่อ Warehouse ในเมืองชิคาโกในช่วงทศวรรษ 1980 แฟรงกี นักเคิลส์ เป็นโปรดิวเซอร์เพลง และ มือรีมิกซ์ ได้พัฒนาดนตรีเฮาส์ตลอดทศวรรษ 1980

[thumb|right|200px|เบส[ซินธิไซเซอร์ The Roland TB-303]]

## แหล่งข้อมูลอื่น
*http://www.lettherebehouse.com/
*http://www.globaldarkness.com/articles/history_of_chicago_house.htm
*Chicago House Radio

หมวดหมู่:ดนตรีเฮาส์
สัมมัปปธาน 4

**สัมมัปปธาน 4** หรือ **ปธาน 4** (บาลี: **'; [[สันสกฤต]]: **' หรือ **) คือ ความเพียรชอบหรือความเพียรใหญ่ ประกอบด้วย 4 ประการ คือ 

# สังวรปธาน คือ เพียรระวังยับยั้งบาปอกุศลธรรมที่ยังไม่เกิด มิให้เกิดขึ้น
# ปหานปธาน คือ เพียรละบาปอกุศลธรรมที่เกิดขึ้นแล้ว
# ภาวนาปธาน คือ เพียรทำกุศลธรรมที่ยังไม่เกิด ให้เกิดมี
# อนุรักขนาปธาน คือ เพียรรักษากุศลธรรมที่เกิดขึ้นแล้วให้ตั้งมั่นและให้เจริญยิ่ง

สัมมปปธาน 4 เกี่ยวข้องกับหลักธรรมมรรคมีองค์แปด กล่าวคือ *[[สัมมาวายามะ]]* (ความเพียรชอบ) และหลักธรรมพละ 5 กล่าวคือ *[[วิริยะ]]* (ความพยายาม) และเป็นหนึ่งในเจ็ดธรรมของโพธิปักขิยธรรมซึ่งเป็นธรรมปัยจัยอันฝักฝ่ายหนทางแห่งความตรัสรู้

## อ้างอิง

หมวดหมู่:หลักธรรมของศาสนาพุทธ
หมวดหมู่:ธรรมหมวด 4
อินทรีย์ 5

**อินทรีย์** หรือ **อินทรีย์ 5** คือ ความสามารถหลักทางจิตห้าประการ ได้แก่
# สัทธินทรีย์ คือ ความศรัทธา ในโพธิปักขิยธรรม
# วิริยินทรีย์ คือ ความเพียร ในสัมมัปปธาน 4
# สตินทรีย์ คือ ความระลึกได้ ในสติปัฏฐาน 4
# สมาธินทรีย์ คือ ความตั้งมั่น ในฌานทั้ง 4
# ปัญญินทรีย์ คือ ความเข้าใจ ในอริยสัจ 4

อินทรีย์ 5 เป็นหลักธรรมที่คู่กับ พละ 5
*สัทธินทรีย์ เปรียบเสมือน การหาภาชนะดี ๆ มาใส่น้ำ
*วิริยินทรีย์ เปรียบเสมือน การเติมน้ำสะอาดแทนน้ำสกปรกเสมอ 
*สตินทรีย์ เปรียบเสมือน การระวังไม่ให้สิ่งใดหล่นใส่ในน้ำ
*สมาธินทรีย์ เปรียบเสมือน การถือภาชนะใส่น้ำไว้นิ่ง ๆ และไม่ให้สิ่งใดมากระทบกระเทือนให้หวั่นไหว
*ปัญญินทรีย์ เปรียบเสมือน การเห็นนำสิ่งสกปรกออกจากน้ำ

## อินทรีย์ 5 กับ อิทธิบาท 4

อินทรีย์ 5 เป็นธรรมที่ส่งเสริมธรรมอันเป็นฝักฝ่ายแห่งกุศล คือ อิทธิบาท 4
* สัทธินทรีย์ ส่งเสริม ฉันทะอิทธิบาท ความยินดีพอใจ
* วิริยินทรีย์ ส่งเสริม วิริยะอิทธิบาท ความเพียร แข็งใจปฏิบัติ
* สมาธินทรีย์ ส่งเสริม จิตตะอิทธิบาท ความตั้งใจ
* ปัญญินทรีย์ ส่งเสริม วิมังสาอิทธิบาท ความเอาใจฝักใฝ่สิ่งนั้น พิจารณาใคร่ครวญ
อิทธิบาททั้ง 4 ก็จะมาส่งเสริม สตินทรีย์​ ความมีสติระลึกเห็นสภาพธรรมะเป็นจริงและมีอยู่จริง​ แต่ตัองอยู่ภายใต้กฎแห่งพระไตรลักษณ์

## อ้างอิง

หมวดหมู่:ธรรมหมวด 5
ปาลัซโซปุบบลีโก

**ปาลัซโซปุบบลีโก** () เป็นสิ่งก่อสร้างแบบโรมาเนสก์ตั้งอยู่ที่ในเมืองซีเอนา ในแคว้นทัสกานีของประเทศอิตาลี ที่สร้างเมื่อปี ค.ศ. 1297 จุดประสงค์เดิมของสิ่งก่อสร้างก็เพื่อใช้เป็นตึกที่ทำงานของรัฐบาลของเมืองซีเอนาที่ประกอบด้วยโปเดสตา (Podesta) และสภาเก้าผู้แทน (Council of Nine) 

ด้านนอกของสิ่งก่อสร้างเป็นตัวอย่างของสิ่งก่อสร้างของยุคกลางของอิตาลีที่มีอิทธิพลของกอทิก ชั้นล่างสร้างด้วยหินและชั้นบนสร้างด้วยอิฐ ด้านหน้าของวังโค้งเว้าเล็กน้อยรอบโค้งนูนของจัตุรัสกัมโพ (Piazza del Campo) ซึ่งเป็นจัตุรัสใหญ่ที่เป็นศูนย์กลางของเมือง หอระฆังมันจา (Torre del Mangia) สร้างระหว่างปี ค.ศ. 1325 ถึงปี ค.ศ. 1344 ตอนบนออกแบบโดยลิปโป เมมมี หอออกแบบให้สูงกว่าหอของเมืองฟลอเรนซ์คู่อริ และในช่วงเวลานั้นเป็นสิ่งก่อสร้างที่สูงที่สุดในอิตาลี ในคริสต์ศตวรรษที่ 14 ก็มีการติดตั้งนาฬิกาที่ทำด้วยเครื่องกล

## อ้างอิง

## แหล่งข้อมูลอื่น

หมวดหมู่:สิ่งก่อสร้างในคริสต์ทศวรรษ 1340
หมวดหมู่:วังและพระราชวังในประเทศอิตาลี
หมวดหมู่:สิ่งก่อสร้างแบบโรมาเนสก์
ชาวฟรีเชีย

**ชาวฟรีเชีย** (; ; ) คือชาติพันธุ์หนึ่งในกลุ่มชนเจอร์แมนิกที่ตั้งถิ่นฐานอยู่ตามริมฝั่งทะเลของประเทศเนเธอร์แลนด์ และประเทศเยอรมนี ส่วนใหญ่อยู่กันหนาแน่นในจังหวัดฟรีสลันด์และโกรนิงเกนในประเทศเนเธอร์แลนด์ และในบริเวณฟรีเชียตะวันออกและฟรีเชียเหนือในประเทศเยอรมนี
ชาวฟรีเชียตั้งถิ่นฐานในบริเวณที่เรียกว่าฟรีเชีย

## อ้างอิง

ฟ
หมวดหมู่:กลุ่มชาติพันธุ์ในยุโรป
หมวดหมู่:กลุ่มชาติพันธุ์ในประเทศเนเธอร์แลนด์
หมวดหมู่:กลุ่มชาติพันธุ์ในประเทศเยอรมนี
การบุกครองทวีปยุโรปของมองโกล

thumb|280px |ยุทธการโมฮี
**การรุกรานของมองโกลในยุโรป** () จุดมุ่งหมายของการรุกรานของมองโกลภายใต้การนำของซูบูไท (Subutai) คือการทำลายราชนครรัฐต่างๆ ของสลาฟตะวันออกเช่นจักรวรรดิเคียฟรุส และ วลาดิมีร์-ซุซดัล (Vladimir-Suzda) หลังจากนั้นมองโกลก็รุกรานราชอาณาจักรฮังการี (ในยุทธการโมฮี) และบริเวณต่างๆ ในโปแลนด์ การโจมตีฮังการีนำโดยบาตู ข่าน (Batu Khan) หลานของเจงกีส ข่าน และโปแลนด์นำโดยคาดาน หลานของเจงกีส ข่านเช่นกัน แต่แผนการรุกรานทั้งสองมาจากซูบูไท

ตั้งแต่คริสต์ศตวรรษที่ 13 นักประวัติศาสตร์ยังคงโต้แย้งกันว่าการรุกรานของมองโกลในยุโรปตะวันออกมีความสำคัญพอที่จะการเปลี่ยนแปลงแนวโน้มทางประวัติศาสตร์หรือไม่ นักประวัติศาสตร์การทหารส่วนใหญ่เชื่อว่าเป็นการกระทำที่ต้องการที่จะสร้างความตระหนกให้แก่มหาอำนาจของโลกตะวันตกเพื่อไม่ให้เข้ามายุ่งเกี่ยวกับกิจการของมองโกลในยุโรปตะวันออกโดยเฉพาะในรัสเซีย หลักฐานมิได้สนับสนุนความคิดที่ว่าบาตู ข่านต้องการที่จะรักษาความมั่นคงในบริเวณพรมแดนทางด้านตะวันตกของชัยชนะที่ได้รับต่อรัสเซีย และเมื่อหลังจากการเข้าทำลายฮังการีและโปแลนด์อย่างรวดเร็วแล้วเท่านั้นที่บาตู ข่านเริ่มจะคิดถึงการรุกรานยุโรปตะวันตกและยึคครองรัฐสุลต่านรูม สำหรับมองโกลการรุกรานยุโรปเป็นเพียงหนึ่งในสงครามสามด้านของการรณรงค์ที่รวมทั้งตะวันออกกลางและดินแดนของราชวงศ์ซ่ง

## อ้างอิง

* Chambers, James -- *The Devil's Horsemen: The Mongol Invasion of Europe *
* Hildinger, Erik -- *Warriors of the Steppe: A Military History of Central Asia, 500 B.C. to A.D. 1700 *
* Morgan, David -- *The Mongols*, ISBN 0-631-17563-6
* Nicolle, David, -- *The Mongol Warlords*, Brockhampton Press, 1998
* Reagan, Geoffry -- *The Guinness Book of Decisive Battles*, Canopy Books, NY (1992)
* Saunders, J.J. -- *The History of the Mongol Conquests*, Routledge & Kegan Paul Ltd, 1971, ISBN 0-8122-1766-7
* Sicker, Martin -- *The Islamic World in Ascendancy: From the Arab Conquests to the Siege of Vienna*, Praeger Publishers, 2000
* Soucek, Svatopluk -- *A History of Inner Asia*, Cambridge, 2000
* 

## ดูเพิ่ม
* ราชวงศ์ซ่ง
* จักรวรรดิมองโกล

หมวดหมู่:สงครามในคริสต์ศตวรรษที่ 13
หมวดหมู่:ประวัติศาสตร์ยุโรป
หมวดหมู่:ประวัติศาสตร์เอเชีย
หมวดหมู่:ประวัติศาสตร์มองโกล
หมวดหมู่:การสงครามนอกประเทศ
หมวดหมู่:การบุกครอง
มาจยาร์ (แก้ความกำกวม)

**มาจยาร์** () อาจหมายถึง
* ภาษาฮังการี ()
* ชาวฮังการี (; )
มงคลสูตร

**มงคลสูตร** เป็นพระสูตรสำคัญบทหนึ่ง ในพระพุทธศาสนาเถรวาท  

## ประวัติ
ในคัมภีร์ชั้นอรรถกถา อธิบายความโดยพิสดารถึงสาเหตุของการที่พระพุทธเจ้าตรัสมงคลสูตรไว้ว่า  ประมาณ 12 ปีก่อนพุทธกาล ประชาชนต่างตื่นตัวว่า อะไรคือเหตุที่ทำให้ชีวิตเป็นมงคล กล่าวว่า บ้างก็ว่า **วัตถุสิ่งของ เช่น ต้นไม้ สัตว์ หรือว่ารูปเคารพต่าง ๆ จะทำให้ชีวิตเป็นมงคล** เรื่องราวการอภิปรายเรื่องมงคล ก็ไปถึงภุมเทวา คือเทวดาในระดับพื้นดิน เทวดาก็สนทนากันว่าอะไรคือมงคล ประเด็นนี้ก็ลุกลามไปถึงอากาศเทวา ไปถึงสวรรค์ชั้นต่าง ๆ จนถึงพรหมโลกชั้นสุธาวาส ซึ่งเป็นที่อยู่อาศัย ของผู้ที่บรรลุธรรมเป็นพระอนาคามีแล้ว มีความเข้าใจในเรื่องมงคลชีวิตเป็นอย่างดี แต่ไม่สามารถอธิบายได้ จึงได้ประกาศให้เทวดาทราบว่า พระสัมมาสัมพุทธเจ้า จะเสด็จลงมาตรัสรู้ธรรมในอีก 12 ปี ให้ไปถามพระพุทธองค์ในตอนนั้น

เมื่อพระสัมมาสัมพุทธเจ้าตรัสรู้อนุตตรสัมมาสัมโพธิญาณแล้ว คืนหนึ่งขณะที่ประทับอยู่ ณ เชตวันมหาวิหาร ใกล้เมืองสาวัตถี ท้าวสักกเทวราชได้นำหมู่เทวดาเข้าเฝ้า และบัญชาให้เทพบุตรองค์หนึ่งทูลถามพระองค์ว่า อะไรคือมงคลของชีวิต พระสัมมาสัมพุทธเจ้าจึงทรงแสดงหลักมงคลสูตร ซึ่งมีทั้งหมด 10 หมวด นับเป็นรายการได้ 38 ประการ

* (ผู้ทรงความรู้บางท่านที่จำแนกโดยการแปลจากภาษาบาลี นับได้ 37 ประการ เพราะ "การสงเคราะห์บุตรและคู่ครอง" เป็นสองข้อที่อยู่ในวลีเดียว)

## เนื้อหาในพระสูตร
ตามเนื้อหาในพระสูตร มงคลของพระสัมมาสัมพุทธเจ้าไม่ยึดถือวัตถุ แต่ยึดถือการปฏิบัติฝึกฝนตนเอง ซึ่งมีอยู่ 38 ประการ ทั้งหมดจำแนกอยู่ในเนื้อหาโดยแบ่งเป็น 10 หมวด ได้แก่ 

หมวดที่ 1
# ไม่คบคนพาล
# คบบัณฑิต
# บูชาคนที่ควรบูชา
หมวดที่ 2
# อยู่ในถิ่นที่เหมาะสม
# มีบุญวาสนามาก่อน
# ตั้งตนชอบ
หมวดที่ 3
# เป็นพหูสูต
# มีศิลปะ
# มีวินัย
# มีวาจาสุภาษิต
หมวดที่ 4
# บำรุงมารดาบิดา
# เลี้ยงดูบุตร
# สงเคราะห์ภรรยา(สามี)
# ทำงานไม่คั่งค้าง
หมวดที่ 5
# บำเพ็ญทาน
# ประพฤติธรรม
# สงเคราะห์ญาติ
# ทำงานไม่มีโทษ
หมวดที่ 6
# งดเว้นจากบาป
# สำรวมจากการดื่มน้ำเมา
# ไม่ประมาทในธรรม
หมวดที่ 7
# มีความเคารพ
# มีความถ่อมตน
# มีความสันโดษ
# มีความกตัญญู
# ฟังธรรมตามกาล
หมวดที่ 8
# มีความอดทน
# เป็นผู้ว่าง่าย
# เห็นสมณะ
# สนทนาธรรมตามกาล
หมวดที่ 9
# บำเพ็ญตบะ
# ประพฤติพรหมจรรย์
# เห็นอริยสัจจ์
# ทำพระนิพพานให้แจ้ง
หมวดที่ 10
# จิตไม่หวั่นไหวในโลกธรรม 
# จิตไม่โศก
# จิตปราศจากธุลี
# จิตเกษม

อย่างไรก็ตาม แม้พระพุทธองค์จะทรงแสดงธรรมไว้ชัดเจนดีแล้ว ก็มีผู้ที่เชื่อบ้าง ไม่เชื่อบ้าง จึงได้ส่งผลมาถึงปัจจุบันนี้ แนวทางการยึดถือความเป็นมงคล จึงมีอยู่ 2 แนวทาง คือ
# มงคลจากการมีสิ่งนั้นมีสิ่งนี้
# มงคลจากการฝึกตัว

## ดูเพิ่ม
* มงคล
* มังคลัตถทีปนี
* ปราภวสูตร
* ภาณวาร

## อ้างอิง

## แหล่งข้อมูลอื่น

* พระไตรปิฎก เล่มที่ 25  พระสุตตันตปิฎก เล่มที่ 17 ขุททกนิกาย ขุททกปาฐะ '''มงคลสูตร'''
* อรรถกถา ขุททกนิกาย ขุททกปาฐะ '''มงคลสูตร'''

หมวดหมู่:พระสูตรในพระไตรปิฎกเถรวาท
หมวดหมู่:ขุททกนิกาย
หมวดหมู่:คำศัพท์ศาสนาพุทธ
อินทรีย์

**อินทรีย์** อาจหมายถึง
* สิ่งมีชีวิต
* อินทรีย์ ในทางพุทธศาสนาหมายถึงความสามารถหลักทางจิตห้าประการ

สำหรับในทางวิทยาศาสตร์ **อินทรีย์** () มีความหมายว่ามาจากสิ่งมีชีวิตหรือธรรมชาติ ได้แก่
* สารประกอบอินทรีย์ สารประกอบคาร์บอนที่สังเคราะห์ขึ้นได้ในสิ่งมีชีวิต (ยกเว้นสารประกอบบางชนิด เช่น คาร์บอนไดออกไซด์)
* เกษตรอินทรีย์ การเกษตรที่ไม่ใช้สารเคมีเลย

## ดูเพี่ม
*อินทรี (แก้ความกำกวม)
ปีเอโร ดี โลเรนโซ เด เมดีชี

**ปีเอโร ดี โลเรนโซ เด เมดีชี** () หรือที่รู้จักในชื่อปิเอโรผู้อาภัพ () (1 มกราคม  ค.ศ. 1472 – 28 ธันวาคม ค.ศ. 1503) มีตำแหน่งเป็นผู้ครองฟลอเรนซ์ตั้งแต่ปี ค.ศ. 1492 จนกระทั่งต้องลี้ภัยในปี ค.ศ. 1494

ปีเอโรเป็นบุตรคนโตของลอเรนโซ เดอ เมดิชิรัฐบุรุษคนสำคัญของฟลอเรนซ์ของยุคเรอเนซองส์กับภรรยาคนแรกคลาริเช ออร์สินิ ปีเอโรเป็นพระเชษฐาของสมเด็จพระสันตะปาปาลีโอที่ 10 

ปีเอโรได้รับการศึกษาและการฝึกให้เป็นประมุขของตระกูลเมดีชีและผู้ปกครองฟลอเรนซ์ต่อจากบิดาจากนักการศึกษาคนสำคัญเช่นอันเจโล โพลิซิอาโน แต่เปียโรขาดคุณลักษณะที่ไม่เหมาะกับการเป็นผู้นำ เปียโรรับหน้าที่เป็นผู้นำของฟลอเรนซ์ในปี ค.ศ. 1492 หลังจากช่วงระยะเวลาอันสั้นที่สงบ ระบบที่สร้างไว้โดยลอเรนโซก็เริ่มเสื่อมโทรมลงเพียงภายในสองปีหลังจากที่เสียชีวิต เมื่อพระเจ้าชาร์ลส์ที่ 8 ทรงตัดสินพระทัยข้ามภูเขาแอลป์พร้อมกับกองทัพเพื่อลงไปยึดเนเปิลส์ที่ทรงอ้างสิทธิในการสืบราชบัลลังก์ เมื่อมาถึงฟลอเรนซ์เปียโรก็มิได้ต่อสู้และยอมตามข้อเรียกร้องทุกอย่างของชาร์ลส์ 

## อ้างอิง

## ข้อมูลเพิ่มเติม
* เมดิชิ

หมวดหมู่:บุคคลที่เกิดในปี พ.ศ. 2014
ปียโร
หมวดหมู่:ขุนนางอิตาลี
หมวดหมู่:เสียชีวิตจากการจมน้ำ
พระแม่มารีคาลเตลฟรังโค (จอร์โจเน)

**พระแม่มารีคาลเตลฟรังโค** หรือ **พระแม่มารีระหว่างนักบุญฟรานซิสและนักบุญนิเคเซียส** () เป็นภาพเขียนสีน้ำมันที่เขียนโดยจอร์โจเน จิตรกรสมัยเรอเนซองส์คนสำคัญชาวอิตาลี ที่ปัจจุบันยังคงอยู่ในมหาวิหารที่คาลเตลฟรังโคในเวเนโตในประเทศอิตาลี

## บทนำ
ภาพ “พระแม่มารีคาลเตลฟรังโค” เป็นภาพที่เขียนในลักษณะที่เรียกว่า “พระแม่มารีและพระบุตรกับนักบุญ” ที่เป็นภาพของพระแม่มารีบนบัลลังก์กับพระบุตรกับนักบุญฟรานซิสแห่งอาซิซิทางด้านขวาและนักบุญนิเคเซียสทางด้านซ้าย นักบุญคนหลังแต่งตัวด้วยเสื้อเกราะเต็มยศซึ่งบางครั้งกล่าวกันว่าเป็นนักบุญผู้ต่อสู้นักบุญจอร์จหรือนักบุญลิเบอราลิสผู้เป็นนักบุญผู้พิทักษ์ของคาลเตลฟรังโค 

การวางรูปแบบตามธรรมเนียมของภาพลักษณะนี้ทำให้เบาขึ้นด้วยการใช้บัลลังก์และภูมิทัศน์ซึ่งใช้เนื้อที่ของภาพมากพอสมควร สิ่งที่น่าสังเกตอีกอย่างหนึ่งคือความขาดสถาปัตยกรรมที่เป็นนัยยะถึงศาสนา

เทคนิการเขียนภาพเป็นตัวอย่างการเขียนที่จอร์โจ วาซารีเรียกว่า “pittura sanza disegno”  หรือเขียนโดยไม่ได้ร่างซึ่งเป็นวิธีเขียนวิธีใหม่ที่เกิดขึ้นในการเขียนภาพตระกูลเวนิส และใช้ในการเขียนภาพ “พายุ” ทิเชียนลูกศิษย์ของจอร์โจเนต่อมากลายเป็นบุคคลสำคัญที่เป็นผู้นำในการเขียนด้วยวิธีนี้

## ประวัติของภาพเขียน
ทหารรับจ้างทูซิโอ คอสตานโซเป็นผู้จ้างให้เขียนภาพนี้เพื่อเป็นอนุสรณ์สำหรับบุตรชายมัตเตโอผู้เสียชีวิตด้วยไข้ขณะที่ทำหน้าที่ราชการให้แก่สาธารณรัฐเวนิสในเซเรนิสสิมาระหว่างปี ค.ศ. 1503/4 หรือ ค.ศ. 1500 อีกสิ่งหนึ่งที่ทูซิโอจ้างคือที่บรรจุศพสำหรับตนเองและลูกชายภายในชาเปลที่แขวนภาพเขียนที่ตั้งอยู่สองข้างของภาพเขียน แต่ต่อมาถูกรื้อทิ้งเพื่อสร้างมหาวิหารคาลเตลฟรังโคในปี ค.ศ. 1724 สิ่งก่อสร้างใหม่ที่เห็นกันอยู่ในปัจจุบันนี้มีชาเปลที่ใช้เป็นที่ตั้งของภาพเขียน โดยมีร่างของมัตเตโอฝังอยู่ข้างล่าง ตราอาร์มของคอสตานโซที่เป็นซี่โครงสามคู่จะเห็นได้ที่ฐานของบัลลังก์ของพระแม่มารีและบนที่ฝังศพ นักวิชาการบางท่านสันนิษฐานว่าใบหน้าของนักบุญนิเคเซียสคือภาพเหมือนของมัตเตโอ

งานชิ้นนี้ได้รับความเสียหายมากจากการซ่อมแซมที่ทำอย่างไม่ถูกต้องในระยะหนึ่งร้อยปีที่ผ่านมา และเมื่อวันที่10 ธันวาคม ค.ศ. 1972 ภาพเขียนก็ถูกขโมยแต่ได้คืนต่อมา ในปีค.ศ. 2002-ค.ศ. 2003 ภาพเขียนก็ได้รับการซ่อมแซมอย่างถูกต้องโดยสถาบันทดลองแห่งเวนิส

## อ้างอิง
 

## ดูเพิ่ม
*จอร์โจเน
*พระแม่มารีและพระบุตรกับนักบุญ

หมวดหมู่:จิตรกรรมในคริสต์ทศวรรษ 1500
หมวดหมู่:จอร์โจเน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับแม่พระและพระกุมาร
ฅนโดดกระชากมิติ

**จัมพ์เปอร์ ฅนโดดกระชากมิติ** () เป็นภาพยนตร์ที่เล่าถึงเรื่องราวของชายหนุ่มที่มีพันธุกรรมพิเศษสามารถส่งตัวเองไปยังสถานที่ต่างๆ ที่ไหนในโลกก็ได้ในพริบตาเดียว เดวิด ไร้ซ์ (เฮย์เดน คริสเตนเซน) สามารถส่งตัวเองจากนิวยอร์ก  ไปยังโตเกียว หรือซากปรักหักพังในโรมหรือทะเลทรายซาฮาร่า ได้ตามใจปรารถนา จนกระทั่งเขาล่วงรู้ว่าอิสรเสรีที่เพลิดเพลินอยู่นั้นเป็นเพียงส่วนหนึ่ง เพราะไม่ได้มีเขาเพียงคนเดียวที่ทำได้ แต่เขาเป็นหมากตัวหนึ่งในสงครามระดับโลกที่ยื้อเยื้อยาวนานและส่งผลต่อชาติพันธุ์ของตัวเขาเองและบรรดาผู้มีความสามารถพิเศษทั้งหลายด้วย

เดวิด ไร้ซ์ เติบใหญ่ขึ้นมาพร้อมกับความสามารถพิเศษที่ใครๆต่างก็อยากมี เขาเคลื่อนที่ไปยังที่ใดในโลกก็ได้ดังใจปรารถนาโดยอาสัยช่องโหว่ของกาลเวลาก้าวจากที่หนึ่งไปยังตึกใดก็ได้ ไปยังเมืองใดก็ได้ เพียงพริบตาเดียวเขาก็ "โดดกระชากมิติ" จากซีกโลกหนึ่งไปยังอีกซีกโลกหนึ่ง แล้วก็กลับมายังจุดเดิมได้ดังใจสั่งเลย เมื่อ เดวิด รู้จักกับชายหนุ่มอีกคนที่มีความสามารถพิเศษเช่นเดียวกันชื่อ กริฟฟิน (เจมี่ เบลล์) หนุ่มหัวขบถสุดก้าวร้าวที่เดินทางท่องโลกมาอย่างโชกโชนเดวิดจึงได้รู้ถึงข้อเท็จจริงที่คาดไม่ถึงมากขึ้นเรื่อยๆ เขาไม่ได้เป็นคนพิเศษที่ผิดธรรมชาติเพียงคนเดียวในโลก หากแต่เป็นหนึ่งในความพิเศษทางพันธุกรรมที่เรียกกันว่า เหล่าจัมพ์เฟอร์ (Jumpers) ซึ่งต่างก็กำลังตกอยู่ในอันตรายใหญ่หลวง
## นักแสดง
* Hayden Christensen แสดงเป็น เดวิด ไรซ์ ธนา สุทธิกมล พากย์เป็น เดวิด ไรซ์ ในเสียงไทย
* Samuel L. Jackson แสดงเป็น โรนัลด์ ค็อกซ์ เกรียงศักดิ์ เหรียญทอง พากย์เป็น โรนัลด์ ค็อกซ์ ในเสียงไทย
* Rachel Bilson แสดงเป็น Millie Harris  วชิรา เพิ่มสุริยา พากย์เป็น Millie Harris ในเสียงไทย
* Jamie Bell แสดงเป็น Griffin อภินันท์ ธีระนันทกุล พากย์เป็น Griffin ในเสียงไทย
* Diane Lane แสดงเป็น แมรี่ ไรซ์
* Michael Rooker แสดงเป็น วิลเลี่ยม ไรซ์

## อ้างอิง

## แหล่งข้อมูลอื่น
* เว็บไซต์ทางการ 
* 
* สยามโซน

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่มีฉากในโรม
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในรัฐมิชิแกน
หมวดหมู่:ภาพยนตร์ที่มีฉากในประเทศอียิปต์
หมวดหมู่:ภาพยนตร์ที่มีฉากในฮ่องกง
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ที่ถ่ายทำในประเทศเช็กเกีย
หมวดหมู่:ภาพยนตร์ที่ถ่ายทำในโรม
หมวดหมู่:ภาพยนตร์ที่ถ่ายทำในประเทศอียิปต์
หมวดหมู่:ภาพยนตร์ที่ถ่ายทำในรัฐมิชิแกน
สภาร่างรัฐธรรมนูญแห่งสาธารณรัฐฟิลิปปินส์

**สภาร่างรัฐธรรมนูญแห่งสาธารณรัฐฟิลิปปินส์** () เป็นการประชุมร่วมกันระหว่างสภาคองเกรสแห่งฟิลิปปินส์ ซึ่งประกอบด้วยสภาผู้แทนราษฎรและวุฒิสภา ซึ่งได้เสนอให้มีการแก้ไขรัฐธรรมนูญแห่งฟิลิปปินส์ หลังจากผ่านมติที่ 1109 ของสภาผู้แทนราษฎรฟิลิปปินส์ไปเมื่อวันที่ 2 มิถุนายนก่อนหน้านี้ ซึ่งมีเนื้อหาเปลี่ยนแปลงการปกครองจากระบบประธานาธิบดีมาเป็นระบบรัฐสภา ซึ่งการแก้ไขรัฐธรรมนูญดังกล่าวจะต้องได้รับความเห็นชอบจำนวนสามในสี่ของสมาชิกสภาคองเกรสทั้งหมด

## เบื้องหลัง

การแก้ไขรัฐธรรมนูญ หรือที่เรียกกันว่า Cha-Cha ในฟิลิปปินส์ ซึ่งหมายถึง กระบวนการทางการเมืองและกระบวนการอื่นที่เกี่ยวข้องในการแก้ไขหรือปรับปรุงรัฐธรรมนูญแห่งฟิลิปปินส์ฉบับปี ค.ศ. 1987 โดยสามารถแก้ไขได้ทั้งหมดสามวิธี: โดยการเสนอจากประชาชน โดยสภาร่างรัฐธรรมนูญและการประชุมแก้ไขรัฐธรรมนูญ ซึ่งทั้งสามวิธีนั้นจะนำไปส฿การลงประชามติโดยผู้ปรับปรุงหรือผู้แก้ไขรัฐธรรมนูญ และจะต้องได้รับความเห็นชอบจากเสียงส่วนใหญ่โดยชาวฟิลิปปินส์ จึงจะมีผลบังคับใช้ได้ หลังจากได้รับชัยชนะจากการเลือกตั้งในปี ค.ศ. 2004 อาร์โรโยได้ออกบัญญัติบริหารที่ 453 ซึ่งจัดตั้งคณะกรรมการสภาที่ปรึกษา นำโดย Jose V. Abueva มีหน้าที่ในการเสนอการปรับปรุงแก้ไขที่จำเป็นจากรัฐธรรมนูญแห่งปี ค.ศ. 1987 หลังจากที่ได้มีการประชุมในหลายภาคส่วนของสังคม หนึ่งปีต่อมา คณะกรรมการเสนอปรับปรุงได้มีข้อเสนอ ซึ่งรวมไปถึง: การเปลี่ยนรูปแบบการปกครองไปยังระบบรัฐสภาแบบสภาเดียว การเปิดเสรีทางเศรษฐกิจ การกระจายอำนาจจากรัฐบาลกลางมากขึ้น และการเพิ่มอำนาจให้แก่รัฐบาลท้องถิ่นผ่านทางระบบรัฐสภา-รัฐบาลกลาง ขณะที่การแก้ไขรัฐธรรมนูญและการเปิดเศรษฐกิจฟิลิปปินส์ มักจะได้รับการสนับสนุนจากธุรกิจขนาดเล็กและขนาดกลางในประเทศ อย่างไรก็ตาม แนวคิดดังกล่าวได้รับการคัดค้านจากธุกริจขนาดใหญ่ อย่างเช่น  Makati Business Club

## อ้างอิง

  
หมวดหมู่:ประเทศฟิลิปปินส์
ราชอาณาจักรอิตาลี (ยุคกลาง)

**ราชอาณาจักรอิตาลี** () เป็นอาณาจักรที่ก่อตั้งขึ้นโดยชนลอมบาร์ดผู้เข้ามารุกรานคาบสมุทรอิตาลีหลังจากที่ราชอาณาจักรออสโตรกอธถูกทำลายในปี ค.ศ. 568 อาณาจักรลอมบาร์ดเป็นอาณาจักรที่มีความมั่นคงกว่าราชอาณาจักรออสโตรกอธก่อนหน้านั้น แต่ในปี ค.ศ. 774 ชนแฟรงค์ที่นำโดยชาร์เลอมาญก็เข้ามารุกรานโดยอ้างว่าเพื่อเป็นการป้องกันสถาบันพระสันตะปาปาและได้รับชัยชนะต่ออาณาจักรลอมบาร์ด ชนแฟรงค์รักษาบริเวณอิตาลี-ลอมบาร์ดแยกจากจักรวรรดิของตนเอง แต่อาณาจักรลอมบาร์ดก็ประสบกับการแบ่งแยกเขตแดน สงครามกลางเมือง และวิกฤติการณ์สืบราชบัลลังก์เช่นเดียวกับที่จักรวรรดิคาโรแล็งเชียงต้องประสบมาจนกระทั่งถึงปลายคริสต์ศตวรรษที่ 9 เมื่ออาณาจักรอิตาลีได้รับอิสรภาพแต่ก็ยังเป็นอาณาจักรที่ปกครองแบบกระจายอำนาจ ในปี ค.ศ. 951 สมเด็จพระจักรพรรดิออตโตที่ 1 แห่งโรมันอันศักดิ์สิทธิ์ผู้เป็นพระมหากษัตริย์เยอรมนีอยู่แล้วก็อ้างสิทธิในราชบัลลังก์อิตาลี ราชบัลลังก์อิตาลีและเยอรมนีรวมกันกลายเป็นพื้นฐานของจักรวรรดิโรมันอันศักดิ์สิทธิ์ รัฐบาลกลางในอิตาลีสูญหายไปอย่างรวดเร็วในยุคกลางตอนกลาง (High Middle Ages) แต่ปรัชญาของความเป็นอาณาจักรยังมีอยู่ เมื่อมาถึงยุคฟื้นฟูศิลปวิทยาความคิดนี้ก็เป็นเพียงความคิดที่ไม่มีมูลและในสัญญาสงบศึกเวสต์เฟเลีย (Peace of Westphalia) (ค.ศ. 1648) ความคิดเรื่องอาณาจักรก็หายไปทั้งทางปรัชญาและทางกฎหมาย แต่อาจจะยังหลงเหลืออยู่เพียงในนามมาจนเมื่อจักรวรรดิถูกยุบในปี ค.ศ. 1806 ซึ่งเมื่อถึงเวลานั้นจักรพรรดินโปเลียนที่ 1 ก็ได้ก่อตั้งราชอาณาจักรของพระองค์เองขึ้น “ราชอาณาจักรอิตาลี (นโปเลียน)” (Regno d'Italia) ที่ไม่มีส่วนใดที่หลงเหลือมาจากอาณาจักรในยุคกลาง
thumb|200px|left|ราชอาณาจักรอิตาลีในปี ค.ศ.1000

## อ้างอิง

## ดูเพิ่ม
* ราชอาณาจักรอิตาลี (นโปเลียน)
* จักรวรรดิโรมันอันศักดิ์สิทธิ์

หมวดหมู่:รัฐสิ้นสภาพในประเทศอิตาลี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 6
หมวดหมู่:สิ้นสุดในคริสต์ศตวรรษที่ 10
หมวดหมู่:อิตาลีสมัยกลาง
อ
การไม่ฆ่า

**การไม่ฆ่า** (อังกฤษ: **Nonkilling**) หมายถึง การปราศจากการเอาชีวิต การขู่ฆ่า และสถานการณ์เอื้ออำนวยให้เกิดการฆ่าในสังคมมนุษยชาติ ถึงแม้ว่าการใช้คำนี้ในทางวิชาการส่วนมากจะเน้นในความหมายของการไม่ฆ่ามนุษย์ ในบางกรณีความหมายย่อมครอบคลุมถึงการไม่ฆ่าสัตว์และสิ่งมีชีวิตอื่นๆในทุกรูปแบบ ในที่นี้ความหมายชี้บ่งไปถึงการไม่ฆ่าสัตว์ตัดชีวิตซึ่งใช้มาแต่ดั้งเดิมในพุทธธรรม จะเห็นได้จากศีลข้อแรกในเบญจศีล และคำสอนทำนองเดียวกันในศาสนาสากลอื่นๆ “การไม่ฆ่า” มีความหมายสำคัญเด่นชัดขึ้นเมื่อปรากฏใช้เร็วๆนี้ใน “กฎบัตรเพื่อโลกที่ปราศจากการใช้พลการความรุนแรง” ซึ่งได้รับการรับรองจากการประชุมโลกครั้งที่ ๘ ของกลุ่มผู้มีเกียรติได้รับรางวัลโนเบลสาขาสันติภาพ

## ดูเพิ่ม
* สันติภาพ
* รางวัลโนเบลสาขาสันติภาพ

## แหล่งข้อมูลอื่น
* เกล็น ดี เพจ, ''รัฐศาสตร์ไม่ฆ่า'', 2009.
* Glenn D. Paige, ''Nonkilling Global Political Science'', 2002; 3rd ed. 2009.
* Glenn D. Paige, Joám Evans Pim, editors, ''Global Nonkilling Leadership'', 2009.
* School of Nonkilling Studies at Wikiversity
* Center for Global Nonkilling
* Nonkilling Cause on Facebook
* Affirmation of the Global Nonkilling Spirit
* Center for Global Nonkilling Channel on YouTube
* Charter for a World without Violence 

## อ้างอิง

หมวดหมู่:สังคม
หมวดหมู่:สันติภาพ
สควิด (ซอฟต์แวร์)

**Squid** เป็น **[[พร็อกซีเซิร์ฟเวอร์]]** และ **Web [[แคช|Cache]]** ที่สามารถใช้งานได้หลากหลาย เช่น

# เพิ่มความเร็วในการเข้าถึงเว็บเซิร์ฟเวอร์ โดยการแคชคำขอที่ถูกเรียกบ่อย (เช่น หน้าเว็บ, DNS, และข้อมูลเครือข่ายอื่น ๆ)
# ช่วยลดภาระการใช้งานทรัพยากรในระบบเครือข่าย โดยเฉพาะในกลุ่มผู้ใช้ที่แชร์ทรัพยากรร่วมกัน
# เสริมความปลอดภัยผ่านระบบคัดกรองและควบคุมการเข้าถึงเนื้อหาบางประเภท

Squid รองรับโปรโตคอล HTTP และ FTP เท่านั้น (ไม่รองรับโปรโตคอลอื่น ๆ เช่น TLS, SSL, Internet Gopher และ HTTPS โดยตรง) อย่างไรก็ตาม ใน **Squid รุ่น 3.1** (ลิงก์ต้นทางสูญหาย) ได้มีการเพิ่มการรองรับ **IPv6** และ **ICAP** แล้ว

**ประวัติและการพัฒนา**

Squid ถูกสร้างขึ้นโดย **Duane Wessels** ภายใต้ชื่อ **Harvest Object Cache** ซึ่งเป็นส่วนหนึ่งของโครงการ Harvest ที่ **มหาวิทยาลัยโคโลราโด โบลเดอร์** (University of Colorado Boulder) โดยได้รับการสนับสนุนจาก **มูลนิธิวิทยาศาสตร์แห่งชาติสหรัฐอเมริกา (NSF)** ต่อมาโปรแกรมได้พัฒนาอย่างต่อเนื่องโดยอาสาสมัครจากทั่วโลก ซึ่งปัจจุบันเป็นผู้ดูแลและพัฒนาระบบเกือบทั้งหมด

**การรองรับระบบปฏิบัติการ**

แม้ว่า Squid จะถูกออกแบบมาเพื่อทำงานบนระบบปฏิบัติการ **ยูนิกซ์ (Unix-based)** ในช่วงแรก แต่ปัจจุบันสามารถทำงานบน **วินโดวส์ ([[ไมโครซอฟท์ วินโดวส์|Windows]])** ได้เช่นกัน ภายใต้ **สัญญาอนุญาตสาธารณะทั่วไปของกนู (GNU General Public License - GPL)**
หมวดหมู่:ซอฟต์แวร์
แบร์กาโม

**แบร์กาโม** (), **แบร์เกม** (ลอมบาร์ดตะวันออก: Bèrghem) หรือ **แบร์กุม** (ลอมบาร์ดตะวันตก: Bergum) เป็นเมืองในแคว้นลอมบาร์เดียในประเทศอิตาลี ตั้งอยู่ราว 40&nbsp;กิโลเมตรทางตะวันออกเฉียงเหนือของมิลาน แบร์กาโมมีประชากรราว 121,000 คน

## อ้างอิง

## แหล่งข้อมูลอื่น
* 

หมวดหมู่:เมืองในแคว้นลอมบาร์เดีย
ฮอตแดนซ์คลับเพลย์

ชาร์ต**ฮอตแดนซ์คลับซองส์**ของบิลบอร์ด () หรือเป็นที่รู้จักในชื่อ **คลับเพลย์ซิงเกิลส์** () หรือเป็นที่รู้จักก่อนหน้าในชื่อ **ฮอตแดนซ์คลับเพลย์** () และ **ฮอตแดนซ์/ดิสโก้** () เป็นชาร์ตอันดับซิงเกิลเพลงแดนซ์ ในสหรัฐอเมริกาที่วัดความนิยม ออกเป็นรายสัปดาห์โดยนิตยสารบิลบอร์ด โดยในการจัดอันดับวัดจากยอดการเปิดออกอากาศและยอดขาย

## อ้างอิง

หมวดหมู่:บิลบอร์ดชาร์ต
เดอะสมิทส์

thumb|Morrissey, Johnny Marr, Andy Rourke & Mike Joyce
**เดอะสมิทส์** () วงดนตรีออลเทอร์นาทิฟร็อกจากแมนเชสเตอร์ ประเทศอังกฤษ ก่อตั้งในปี 1982 โดยนักร้องนำ Morrissey, กีตาร์ลีด Johnny Marr และมือเบส Andy Rourke มือกลอง Mike Joyce วงนี้อย่างมีเพลงดังอย่าง "This Charming Man" "How Soon Is Now?" และ "There Is a Light That Never Goes Out" จนเดอะสมิธส์  แยกวงในปี 1987

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2525
รายชื่อการแข่งขันวิทยาศาสตร์

**การแข่งขันวิทยาศาสตร์** เป็นการแข่งขันที่ผู้เข้าแข่งขันจะต้องทำข้อสอบวิชาวิทยาศาสตร์ อาจแยกออกเป็นรายวิชา ฟิสิกส์ เคมี ชีววิทยา ฯลฯ ซึ่งข้อสอบอาจเป็นรูปแบบตัวเลือกตอบ เติมคำตอบ หรือแสดงวิธีทำ

## ระดับนานาชาติ
* ฟิสิกส์โอลิมปิก (International Physics Olympiad: IPhO)
* เคมีโอลิมปิก (International Chemistry Olympiad: IChO)
* ชีววิทยาโอลิมปิก (International Biology Olympiad: IBO)
* ดาราศาสตร์โอลิมปิก (International Astronomy Olympiad: IAO)
* ดาราศาสตร์และฟิสิกส์ดาราศาสตร์โอลิมปิก (International strophysics and Astronomy Olympiad: IOAA)
* โลกและอวกาศโอลิมปิก (International Earth Science Olympiad: IESO)
* วิทยาศาสตร์โอลิมปิก ระดับมัธยมศึกษาตอนต้น (International Junior Science Olympiad: IJSO)

## ระดับภูมิภาค
* ฟิสิกส์โอลิมปิกระดับทวีปเอเชีย (Asian Physics Olympiad: APhO)
* ดาราศาสตร์เอเชีย-แปซิฟิก (Asian Pacific Astronomy Olympiad: APAO)

หมวดหมู่:การแข่งขันวิทยาศาสตร์
โอลด์สคูลฮิปฮอป

**โอลด์สคูลฮิปฮอป** () เป็นรูปแบบหนึ่งของแนวเพลงฮิปฮอปอเมริกันในช่วงแรกสุดที่บันทึกเสียงในช่วงปี 1979–1984

ศิลปินโอลด์สคูลฮิปฮอป ได้แก่ the Fat Boys, Kool Herc, Afrika Bambaataa, The Sugarhill Gang, The Treacherous Three, Funky Four Plus One, Fab 5 Freddy และ Grandmaster Flash and the Furious Five

## อ้างอิง

หมวดหมู่:ดนตรีในคริสต์ทศวรรษ 1980
หมวดหมู่:ฮิปฮอป
หมวดหมู่:ประเภทฮิปฮอป
สะพานไทน์

thumb|250px|สะพานไทน์
**สะพานไทน์** () เป็นสะพานข้ามแม่น้ำไทน์ ตั้งอยู่ทางตะวันออกเฉียงเหนือของอังกฤษ ระหว่างเมืองนิวคาสเซิลอัพพอนไทน์และเกตเฮดจ์ เปิดใช้งานอย่างเป็นทางการเมื่อ 10 ตุลาคม ค.ศ. 1928 โดยสมเด็จพระเจ้าจอร์จที่ 5 แห่งสหราชอาณาจักร

## ประวัติ

## แหล่งข้อมูลอื่น

* Bridges On The Tyne

### เว็บแคม
* Tyne - In Picturesเว็บแคมจากบีบีซี
* Tyne Bridge Webcam  เว็บแคมจาก Telewest

### รูปภาพ
* BBC Nation on Film จากเว็บไซต์ bbc.co.uk
* BBC Tyne In PIctures - Panorama
* Photographs from the Dorman Long collection of the building of Newcastle upon Tyne's George V or Tyne Bridge in the 1920 

ไทน์
หมวดหมู่:สิ่งก่อสร้างในนิวคาสเซิลอะพอนไทน์
หมวดหมู่:สิ่งก่อสร้างในเกตส์เฮด
แบล็กลิสต์ (คอมพิวเตอร์)

ในทางคอมพิวเตอร์ Blacklist เป็นการควบคุมการเข้าถึง อนุญาตให้ผู้ใช้เข้าถึงได้ทุกคนยกเว้นแต่รายชื่อใน Blacklist ซึ่งตรงข้ามกับ Whitelist ที่จะอนุญาตเฉพาะผู้ที่มีรายชื่ออยู่เท่านั้น และยังมี Greylist ที่อนุญาตหรือไม่อนุญาตเพียงชั่วคราวเท่านั้น ในบางครั้ง Greylist มีไว้สำรองรายชื่อเพื่อที่จะใส่ไว้ใน Blacklist หรือ Whitelist ภายหลัง

ในบางองค์กรมีการเก็บรายชื่อของซอฟต์แวร์หรือเว็บไซต์ไว้, รายชื่อใน Blacklist จะถูกกันทั้งหมด เช่น ในโรงเรียนมีการใส่ Mininova หรือ ICQ ไว้ในรายชื่อ เหล่านั้นก็จะไม่สามารถใช้ได้

## ตัวอย่าง
* Content-control software เช่น DansGuardian และ SquidGuard ทำงานโดยการดูรายชื่อใน Blacklist เพื่อป้องกันการเข้าถึง URLs ที่ไม่เหมาะสม
* ตัวกรองสแปมอีเมลจะทำการเก็บรายชื่อไว้ใน Blacklist ถ้ามีเมลมาจากใน Blacklist จะถูกสะกัดไว้ เทคนิคที่นิยม มักใช้ DNS blacklisting (DNSBL)
* ป้องกันการทำสำเนาจาก (Software blacklist)
* สมาชิกของเว็บไซต์การประมูลออนไลน์อาจใส่ชื่อสมาชิกอื่นไว้ใน Blacklist ทำให้สมาชิกนั้น ๆ ไม่สามารถประมูล, สอบถามรายละเอียด หรือซื้อสินค้านั้น ๆ ได้

## อ้างอิง

หมวดหมู่:ภาษาเฉพาะวงการคอมพิวเตอร์
การกลั่น

thumb|250px|อุปกรณ์การกลั่น
**การกลั่น** () เป็นกระบวนการทางเคมีอย่างหนึ่งในการแยกของเหลวผสมของสาร 2 ชนิดหรือมากกว่า(สารละลาย)โดยอาศัยคุณสมบัติจุดเดือดที่แตกต่างกัน เมื่อให้ความร้อนกับของเหลวจนอุณหภูมิถึงจุดเดือดของสารชนิดหนึ่ง สารชนิดนั้นจะระเหยออกมาเป็นไอผ่านท่อที่มีการลดอุณหภูมิทำให้เกิดการควบแน่นกลับมาเป็นของเหลวอีกครั้ง วิธีนี้ใช้ในอุตสาหกรรมอย่างแพร่หลาย ในอุตสาหกรรม ปิโตรเคมี และอุตสาหกรรมอื่น ๆ อีกมากมาย

## ประเภทการกลั่น
* การกลั่นแบบง่าย  (simple distillation) เป็นการกลั่นแยกสารผสมออกจากกัน โดยสารผสมต้องมีอุณหภูมิต่างกัน 80 องศาเซลเซียสขึ้นไป
* การกลั่นแบบลำดับส่วน (fractional distillation) เป็นการกลั่นเหมือนการกลั่นแบบง่ายแต่เป็นการกลั่นแบบสารผสมที่ใกล้เคียงกันมาก คือจุดเดือดใกล้เคียงกันมากแต่การกลั่นนี้ต้องใช้อุณหภูมิที่เที่ยงตรงมาก ๆ ไม่เช่นนั้นจะทำให้สารจะไม่บริสุทธิ์ อุปกรณ์ที่ใช้ในการทดลองการกลั่นลำดับส่วน จะคล้ายกับอุปกรณ์ที่ใช้ในการกลั่นแบบธรรมดา แต่จะมีอุปกรณ์พิเศษเพิ่มเข้ามาคือส่วนหัวกลั่น (Distilling head) จะใช้คอลัมน์แฟรกชั่น ( Fractionating column) ที่ต่อเข้ากับขวดก้นกลม (round bottom flask) เทอร์โมมิเตอร์ (thermometer) และตัวควบแน่น (condensor) โดยส่วนใหญ่แล้วการกลั่นลำดับส่วนจะประยุกต์ใช้ในอุตสาหกรรมการกลั่นปิโตรเลียม (petroleum refineries) ปิโตรเคมี (petrochemical) อุตสาหกรรมเคมีอื่น (chemical plants) และกระบวนการผลิตก๊าซธรรมชาติ (natural gas processing plants)
* การกลั่นแบบน้ำมันดิบ (refining) เป็นการกลั่นน้ำมันที่เราได้มาจากใต้ดินทำให้มีสารแตกต่างกันมากมาย สารแต่และตัวมันจะมีอุณหภูมิที่แตกต่างกันออกไปโดยจำนวนของคาร์บอน โดยเราจะแบ่งหอกลั่นได้ 8 ชั้น โดยจะเรียงคาร์บอนน้อยมันจะลอยขึ้นไปอยู่ด้านบน จะเรียงจากคาร์บอนน้อยไปมากดังนี้ ก๊าซมีเทน ก๊าซบิวเทน แนฟทาเบา แนฟทาหนัก น้ำมันก๊าด น้ำมันดีเซล น้ำมันหล่อลื่น พาราฟิน น้ำมันเตาและยางมะตอย
* การกลั่นแบบสกัดโดยไอน้ำ (steam distillation) นิยมใช้ในการสกัดน้ำมันหอมระเหย เพราะไม่ละลายน้ำ ระเหยได้ง่าย โดยใช้ไอน้ำในการทำให้น้ำมันหอมระเหยเป็นไอปนมากับไอน้ำ และควบแน่นที่อุณหภูมิต่ำกว่าจุดเดือดของน้ำมัน เพื่อให้ได้ของเหลวที่มีน้ำมันหอมระเหยอยู่ชั้นบนและน้ำอยู่ชั้นล่าง

## อ้างอิง
* หนังสือ แล็ปออแกนนิก 1 

หมวดหมู่:การเปลี่ยนสถานะ
ฟิสิกส์โอลิมปิกระดับทวีปเอเชีย

**การแข่งขันฟิสิกส์โอลิมปิกระดับทวีปเอเชีย** (Asian Physics Olympiad: APhO) เป็นการแข่งขันฟิสิกส์ของนักเรียนระดับมัธยมศึกษาซึ่งจัดขึ้นเป็นประจำทุกๆ ปี ยังเป็นการแข่งขันหนึ่งของการแข่งขันโอลิมปิกวิชาการ ที่จัดเป็นระดับภูมิภาค ยังเป็นการแข่งขันฟิสิกส์รายการเดียวที่จัดขึ้นในระดับภูมิภาค โดยมีต้นกำเนิดมาจากฟิสิกส์โอลิมปิก โดยจะจัดล่วงหน้าการแข่งขันฟิสิกส์โอลิมปิกประมาณ 2 เดือน

## ประวัติการแข่งขัน
ในปี พ.ศ. 2542 ดร.โยฮันเนส เซอร์ยา หัวหน้าทีมฟิสิกส์ของประเทศอินโดนีเซีย และศาสตราจารย์ ดร. วาลเดอร์มาร์ กอร์ซโควสกี ประธานของคณะกรรมการฟิสิกส์โอลิมปิก ได้จัดการแข่งขันฟิสิกส์โอลิมปิกระดับทวีปเอเชียขึ้นเป็นครั้งแรกที่เมืองคาราวาสิ ประเทศอินโดนีเซีย ระหว่างวันที่ 23 เมษายน ถึง 1 พฤษภาคม พ.ศ. 2543 โดยมีประเทศเข้าร่วมการแข่งขันทั้งหมด 12 ประเทศ ซึ่งได้จัดต่อเนื่องมาทุกๆ ปี โดยประเทศที่เข้าร่วมการแข่งขันอย่างสม่ำเสมอได้แก่ ประเทศออสเตรเลีย ประเทศจีน ประเทศอินเดีย ประเทศอินโดนีเซีย ประเทศอิสราเอล ประเทศคาซัคสถาน ประเทศมาเลเซีย ประเทศมองโกเลีย ประเทศฟิลิปปินส์ ประเทศสิงคโปร์ ประเทศไต้หวัน ประเทศทาจิกิสถาน ประเทศไทย และประเทศเวียดนาม

## ข้อแตกต่างระหว่างฟิสิกส์โอลิมปิกระหว่างประเทศ กับ ฟิสิกส์โอลิมปิกระดับทวีปเอเชีย
โดย 1 ประเทศสามารถส่งผู้แทนประเทศเข้าร่วมการแข่งขันฟิสิกส์โอลิมปิกระดับทวีปเอเชียได้ 8 คน แต่สำหรับการแข่งขันฟิสิกส์โอลิมปิกระหว่างประเทศ 1 ประเทศสามารถส่งผู้แทนประเทศเข้าร่วมการแข่งขันได้ 5 คน

## ประเทศเจ้าภาพ

## แหล่งข้อมูลอื่น
*ธรรมนูญการแข่งขันฯ 
*เว็บไซต์การแข่งขันฯ ครั้งที่ 4 
*เว็บไซต์การแข่งขันฯ ครั้งที่ 5 
*เว็บไซต์การแข่งขันฯ ครั้งที่ 8 
*เว็บไซต์การแข่งขันฯ ครั้งที่ 9 
*เว็บไซต์การแข่งขันฯ ครั้งที่ 10 
*เว็บไซต์การแข่งขันฯ ครั้งที่ 11 

หมวดหมู่:โอลิมปิกวิชาการ
หมวดหมู่:การแข่งขันฟิสิกส์
วงออร์เคสตราเกอวันท์เฮาส์

**วงออร์เคสตราเกอวันท์เฮาส์** () เป็นวงดนตรีออร์เคสตราที่มีชื่อเสียงโด่งดังระดับโลกวงหนึ่ง วงดนตรีนี้ตั้งอยู่ ณ เมืองไลพ์ซิช ประเทศเยอรมนี ตั้งชื่อตามชื่ออาคารจัดแสดงดนตรีเกอวันท์เฮาส์ สถานที่ซึ่งวงดนตรีนี้จัดแสดงเป็นประจำ

## ประวัติ
วงออร์เคสตราไลพ์ซิชก่อตั้งมากว่า 260 ปี โดยการสนับสนุนทางการเงินจากพ่อค้าวาณิชของเมืองไลพ์ซิช จำนวน 16 ท่าน โดยใน ค.ศ. 1743 เริ่มต้นจากการจัดแสดงดนตรีในพื้นที่ส่วนบุคคล ในปีต่อมาจึงได้ย้ายไปจัดการแสดงที่โรงแรมทรีสวอนส์ และได้จัดแสดงที่นั่นเป็นเวลากว่า 36 ปี จนกระทั่งใน ค.ศ. 1781 จึงได้ย้ายสถานที่จัดแสดง เนื่องด้วยข้อจำกัดด้านสถานที่ของโรงแรม

ใน ค.ศ. 1781 นี้เอง การแสดงดนตรีออร์เคสตรา จึงได้จัดแสดง ณ ชั้นบนของเกอวันท์เฮาส์ซึ่งเป็นอาคารจำหน่ายเสื้อผ้า โดยนับแต่ ค.ศ. 1781 นี้เองที่วงออร์เคสตราเกอวันท์เฮาส์จัดยึดคำขวัญ "Res severa est verum gaudium" (ภาระหน้าที่ที่สำคัญคือการสร้างความพึงพอใจที่แท้จริง)

ใน ค.ศ. 1835 นักอำนวยเพลงชื่อดังของโลกท่านหนึ่ง ได้ดำรงตำแหน่งผู้อำนวยการวงออร์เคสตราเกอวันท์เฮาส์ และได้ดำรงตำแหน่งนี้กระทั่งท่านถึงแก่กรรม ใน ค.ศ. 1847 ต่อมาใน ค.ศ. 1885 วงออร์เคสตราเกอวันท์เฮาส์จึงได้ย้ายไปจัดแสดง ณ อาคารเกอวันท์เฮาส์หลังใหม่ และได้จัดแสดงที่นั่นจนกระทั่ง ค.ศ. 1944 อาคารหลังดังกล่าวได้รับความเสียหายจากสงครามโลกครั้งที่สอง และวงออร์เคสตราเกอวันท์เฮาส์ได้เปิดการแสดง ณ เกอวันท์เฮาส์อีกครั้งใน ค.ศ. 1981 เมื่ออาคารเกอวันท์เฮาส์หลังปัจจุบันได้เปิดใช้งาน และได้จัดแสดง ณ อาคารหลังนี้จนถึงปัจจุบัน

## ข้อมูลทั่วไป
เนื่องจากวงออร์เคสตราเกอวันท์เฮาส์ได้เปิดการแสดงครั้งแรกตั้งแต่ ค.ศ. 1781 และมีการจัดการแสดงมาอย่างต่อเนื่อง จึงได้ชื่อว่าเป็นวงออร์เคสตราที่อายุเก่าแก่ที่สุดในโลกที่ยังคงมีการแสดงอยู่จนถึงปัจจุบัน

นอกจากมีการจัดแสดง ณ เกอวันท์เฮาส์ เมืองไลพ์ซิชแล้ว วงออร์เคสตราเกอวันท์เฮาส์ยังจัดแสดงดนตรีในโบสถ์เซนต์โทมัส เมืองไลพ์ซิช และที่โรงอุปรากรเมืองไลพ์ซิชเป็นประจำอีกด้วย

## ดูเพิ่ม
* ไลพ์ซิช
* เกอวันท์เฮาส์

## อ้างอิง

## แหล่งข้อมูลอื่น
* เว็บไซต์หลักของเกอวันท์เฮาส์ เมืองไลพ์ซิช

หมวดหมู่:วงออร์เคสตรา
หมวดหมู่:กลุ่มดนตรีที่ก่อตั้งในคริสต์ศตวรรษที่ 18
หมวดหมู่:ก่อตั้งในปี พ.ศ. 2294
อมรโกศ

**อมรโกศ** (, ไอเอเอสที: ) เป็นพจนานุกรมรวมศัพท์คำพ้องความหมายภาษาสันสกฤต เขียนโดยอมร หรืออมรสิงห์ นักวิชาการภาษาสันสกฤตผู้นับถือศาสนาเชนหรือพุทธศาสนา ผู้เป็นหนึ่งในนวรัตน์ประดับพระราชบัลลังก์พระเจ้าจันทรคุปต์ที่ 2 แห่งราชวงศ์คุปตะ ซึ่งครองราชย์ในราว ค.ศ. 400 บ้างก็ว่าอยู่ในรัชสมัยพระเจ้าวิกรมาทิตย์ เมื่อราวคริสต์ศตวรรษที่ 7

ชื่อของงานชิ้นนี้ มาจากศัพท์ *อมร* หมายถึง ไม่ตาย, หรือเทวดา หรือหมายถึงชื่อกวีผู้ประพันธ์ และ *โกศ* หมายถึง ทรัพย์, ตะกร้า, ถัง, พจนานุกรม หรือผลงานที่รวมเข้าด้วยกัน นอกจากนี้ยังเรียกชื่อหนึ่งว่า **นามลิงฺคานุศาสนมฺ** (, ) จากศัพท์ นาม, ลิงค, อนุ, ศาสน (คำสอนเกี่ยวกับนามและเพศ)

## เนื้อหา
อมรโกศประกอบด้วยบทร้อยกรองที่แต่งขึ้นเพื่อให้จำได้ง่าย แบ่งเป็น 3 กัณฑ์
* กัณฑ์แรกเรียกว่า "สวรรคาทิ" (ศัพท์ "สวรรค์" และอื่น ๆ)
* กัณฑ์ที่สองคือ "ภูวรรคาทิ" (ศัพท์ "โลก" และอื่น ๆ)
* และกัณฑ์ที่สาม ชื่อ "สามานยาทิ" (ศัพท์ทั่วไป) 

ใน "สวรรคาทิ" แบ่งเป็น 10 วรรค ได้แก่ สฺวรฺควรฺค (สวรรค์), วฺโยมวรฺค (ท้องฟ้า), ทิควรฺค, กาลวรฺค, ธีวรฺค, ศัพทาทิวรฺค, ปาตาลโภคิวรฺค, (บาดาล) นรกวรฺค (นรก), วาริวรฺค (แม่น้ำ) โดยเริ่มด้วยร้อยกรอง 

::"स्वरव्ययं स्वर्गनाकत्रिदिवत्रिदशालयाः" (สฺวรวฺยยํ สฺวรฺคนากตฺริทิวตฺริทศาลยาห์)
::"अमरा निर्जरा देवास्त्रिदशा विबुघाः सुराः" (อมรา นิรฺชรา เทวาสฺตฺริทศา วิพุฆาห์ สุราห์)

บรรยายถึง สวรรค์ ในวรรคแรก ได้แก่ สฺว, อวฺย, สฺวรฺค, นาก, ตริทิว, ตริทศาลยะ ในวรรคที่สอง มีศัพท์เกี่ยวกับทวยเทพทั้งหลาย ในบทที่ต่อ ๆ ยังมีศัพท์หมายถึงพระพุทธเจ้าหลายคำ และนี่เป็นเหตุผลหนึ่งที่ทำให้น่าเชื่อว่าผู้แต่งเป็นชาวพุทธ ดังเช่น 

::सर्वज्ञः सुगतः बुद्धो धर्मराजस्तथागतः (สรฺวชฺญห์ สุคตห์ พุทฺโธ ธรฺมราชสฺตถาคตห์) 
::समन्तभद्रो भगवान्मारजिल्लोकजिज्जिनः (สมนฺตภทฺโร ภควานฺมารชิลฺโลกชิชฺชินห์) 
::षडभिज्ञो दशबलो 'द्वयवादी विनायकः (ษฑภิชฺโญ ทศพโล 'ทฺวยวาที วินายกห์) 
::मुनीन्द्रः श्रीघनः शास्ता मुनिः शाक्यमुनिस्तु यः (มุนีนฺทฺรห์ ศฺรีฆนห์ ศาสฺตา มุนิห์ ศากฺยมุนิสฺตุ ยห์)

กัณฑ์ที่สองคือ "ภูวรรคาทิ" (ศัพท์ "โลก" และอื่น ๆ) แบ่งเป็น 10 วรรค ได้แก่ ภูววรฺค (โลก), ปุรวรฺค (เมือง), ไศลวรฺค (ภูเขา), วิโนศทิวรฺค (ป่าและการแพทย์), สิงฺหทิวรฺค (สิงโตและสัตว์อื่น ๆ), มนุษยวรฺค (มนุษย์), พรหมวรฺค (พราหมณ์), กฺษตฺริยวรฺค (กษัตริย์), ไวศยวรฺค (พ่อค้า), และ ศูทฺรวรฺค (ศูทร) 

สำหรับกัณฑ์ที่สาม ชื่อ "สามานยาทิ" (ศัพท์ทั่วไป) เป็นศัพท์เกี่ยวกับไวยากรณ์ ได้แก่ คุณศัพท์, กริยา คำเกี่ยวกับบทสวด ธุรกิจ และศัพท์เบ็ดเตล็ดอื่น ๆ เริ่มด้วย क्षेमंकरो 'रिष्टतातिश्शिवतातिश्शिवंकरः (กฺเษมํกโร 'ริษฺฏตาติศฺศิวตาติศฺศิวํกรห์) อันได้แก่ศัพท์ กฺเษมํกร, อริษฺฎตาติ ศิวตาติ และศิวํกร เป็นต้น

## อรรถกถา
มีอรรถกถาแก้คัมภีร์อมรโกศ เพื่ออธิบายให้เข้าใจความหมายที่ชัดเจน เช่น อมรโกโศทฆาตน ของ กษีรัสวามิน, ตีกาสรวัสมัน ของ วันธยฆตีย สรวานันท, รามาสรมี (วยาขยาสุธ) ของ ภานุชิ ทีกษิต, และปทจันทริกา ของ รายมุกุฏ เป็นต้น

## บรรณานุกรม
* Krsnaji Govinda Oka, Poona City, Law Printing Press, 1913 
* Amarakosha จาก sanskritdocuments.org
* ไฟล์ อมรโกศ  โดย อวินาศ สถเย by Avinash Sathaye
* นามลิงคานุศาสน (อมรโกศ) ของ อมรสึห พร้อม อรรถกถา (อมรโกโศทฆาตน) ของ กษีรัสวามิน (1913) จากเว็บ Internet Archive

หมวดหมู่:พจนานุกรม
หมวดหมู่:ภาษาสันสกฤต
มูมิน

มูมิน () เป็นตัวละครในหนังสือการ์ตูนเด็กของประเทศฟินแลนด์ เขียนโดย Tove Jansson ต้นฉบับเดิมมาจากประเทศสวีเดนโดย Schildts ภายหลังได้เปลื่ยนชื่อมาเป็น WSOY เมื่อเขาอาศัยอยู่ในฟินแลนด์ เป็นเรื่องเกี่ยวกับครอบครัวเล็กๆ ของตัว โทลล์สีขาว มีขน มีจมูกที่ใหญ่ยืนออกมาข้างหน้า ดูคล้าย ฮิปโปโปเตมัส มูมินเป็นครอบครัวที่อาศัยอยู่ใน Moominvalley เป็นป่าในประเทศฟินแลนด์ โดยมีการผจญภัยมากมายในเรื่องพร้อมกับตัวละครต่าง ๆ

หนังสือ ได้แบ่งขายออกเป็นตอนต่าง ๆ มีทั้งภาพประกอบ และทำเป็นการ์ตูนเแอนิเมชัน เขียนโดย Jansson อยู่ในระหว่างปี 1945 ถึง 1993 มูมินเป็นการ์ตูนคาสสิกรุ่นแรกๆที่ออกฉายทางทีวี แผ่นฟิมล์และ ออกแสดงตามสวนต่างๆในประเทศ ฟินแลนด์

มูมิน เป็นตัวละครรุ่นเก่า ซึ่งใช้ภาพลักษณ์ตัวละครไม่แตกต่างกันมากนัก ตัวละครหลักๆได้แก่ คุณพ่อมูมิน (Moominpappa), คุณแม่มูมิน (Moominmamma) และ มูมินโทลล์ (Moomintroll)

ตัวละครอื่น ๆ เช่น ฮีมูเลนส์ (Hemulens), สนีฟ (Sniff), แม่สาวสน๊อก (The Snork maiden), สนีฟกิ๊น(Snufkin)และ หนูมายส์ (Little My)

## รายชื่อหนังสือ
**หนังสือมูมินที่ตีพิมพ์ในประเทศไทย**

1) มนตร์มูมิน (Finn Family Moomintroll):ความปั่นป่วนแสนสุขจากหมวกหนึ่งใบ มูมินหนึ่งตัว และเพื่อนฝูงอีกมากมาย

2) บันทึกมูมิน (Moominpappa's Memoirs): บันทึกความทรงจำ จากปลายปากกาคุณพ่อมูนิน 

3) ดาวหางในเมืองมูมิน (Comet in Moominland): เรื่องราวแสนสนุกและบททดสอบมิตรภาพของมูมินโทรล กับครอบครัวตัวอวบ

4) ฤดูร้อนมูมิน (Moominsummer Madness): การผจญภัยครั้งใหม่ของมูมินที่สนุกสนานและคาดไม่ถึงที่สุด เพราะต่อให้ต้องเจอทั้งน้ำท่วม ภูเขาไฟระเบิด ต้องลอยอยู่กลางน้ำในฤดูร้อนที่ควรได้นอนสบายๆ ณ หุบเขาของตัวเอง มูมินกับครอบครัวก็ยังมีอารมณ์บรรเจิดถึงขั้นจะจัดแสดงละครกันอย่างยิ่งใหญ่ในโรงละครลอยน้ำ!

5) เรื่องเล่าจากหุบเขามูมิน (Tales from Moominvalley): วันพฤหัสบดีหนึ่ง หนึ่งในวันท้าย ๆ ของหน้าร้อน มูมินโทรลจับมังกรเล็ก ๆ ได้ตัวหนึ่ง ในสระสีน้ำตาลทางขวาของต้นไม้ ที่คุณพ่อมูมินใช้ผูกเปลญวน

6) เมืองมูมินกลางฤดูหนาว (Moominland Midwinter): นี่คือครั้งแรกในประวัติศาสตร์ของมูมิน ที่สิ่งมีชีวิตขาวๆ อวบๆ ตื่นขึ้นกลางฤดูหนาว มูมินโทรลต้องเผชิญหน้ากับความหนาวและความเหงาสุดขั้วหัวใจแบบที่ไม่เคยประสบมาก่อน แต่ในความว้าเหว่นี่เอง เขาได้เพื่อนใหม่เพิ่มมาหนึ่งชีวิตที่ทั้งมูมินโทรล(และผู้อ่าน)จะไม่มีวันลืม

7) มูมินออกทะเล (Moominpappa at Sea): เราจะย้ายไปที่นั่นและอยู่ที่นั่นตลอดชีวิตของเรา และเริ่มทุกอย่างใหม่ ตั้งแต่ต้น แล้ว “ครอบครัวมูมิน” ก็ออกทะเลไปพร้อมๆ กัน ออกจากหุบเขามูมินอันแสนมั่นคงปลอดภัย ไปสู่ความโคลงเคลงครั้งใหม่ของชีวิต

## อ้างอิง

หมวดหมู่:หนังสือการ์ตูนฟินแลนด์
หมวดหมู่:การ์ตูนฟินแลนด์
หมวดหมู่:การ์ตูนสแกนดิเนเวีย
โรเบิร์ต แม็กนามารา

นาวาอากาศโท **โรเบิร์ต สแทรนจ์ แม็กนามารา** () ผู้บริหารธุรกิจชาวอเมริกัน และรัฐมนตรีว่าการกระทรวงกลาโหมคนที่แปดแห่งสหรัฐอเมริกา ในรัฐบาลประธานาธิบดี จอห์น เอฟ. เคนเนดีและลินดอน บี. จอห์นสัน ระหว่าง 21 มกราคม พ.ศ. 2504 - 29 กุมภาพันธ์ พ.ศ. 2511 จากนั้นทำงานในฐานะประธานธนาคารโลกระหว่าง เมษายน พ.ศ. 2511 - มิถุนายน พ.ศ. 2524 แมคนามาราทำงานทางด้านการวิเคราะห์ระบบนโยบายสาธารณะ ซึ่งปัจจุบันได้รับการพัฒนาจนเป็นที่รู้จักในนามการวิเคราะห์นโยบาย

## ดูเพิ่ม
* The Fog of War

## งานเขียน
* (1968) *The Essence of Security: Reflections in Office.* New York, Harper & Row, 1968; London, Hodder & Stoughton, 1968. ISBN 0-340-10950-5.
* (1973) *One hundred countries, two billion people: the dimensions of development.* New York, Praeger Publishers, 1973.
* (1981) *The McNamara years at the World Bank: major policy addresses of Robert S. McNamara, 1968-1981*; with forewords by Helmut Schmidt and Léopold Senghor. Baltimore: Published for the World Bank by the Johns Hopkins University Press, 1981. ISBN 0-8018-2685-3.
* (1985) *The challenges for sub-Saharan Africa.* Washington, DC: 1985.
* (1986) *Blundering into disaster: surviving the first century of the nuclear age.* New York: Pantheon Books, 1986. ISBN 0-394-55850-2 (hardcover); ISBN 0-394-74987-1 (pbk.).
* (1989) *Out of the cold: new thinking for American foreign and defense policy in the 21st century.* New York: Simon and Schuster, 1989. ISBN 0-671-68983-5.
* (1992) *The changing nature of global security and its impact on South Asia.* Washington, DC: Washington Council on Non-Proliferation, 1992.
* (1995) *[[In Retrospect: The Tragedy and Lessons of Vietnam]].* (with Brian VanDeMark.) New York: Times Books, 1995. ISBN 0-8129-2523-8; New York: Vintage Books, 1996. ISBN 0-679-76749-5.
* (1999) *Argument without end: in search of answers to the Vietnam tragedy.* (Robert S. McNamara, James G. Blight, and Robert K. Brigham.) New York: Public Affairs, 1999. ISBN 1-891620-22-3 (hc).
* (2001) *Wilson’s ghost: reducing the risk of conflict, killing, and catastrophe in the 21st century.* (Robert S. McNamara and James G. Blight.) New York: Public Affairs, 2001. ISBN 1-891620-89-4.
## แหล่งข้อมูลอื่น

* AP Obituary in The Washington Post
* McNamara and Agent Orange
* Biography of Robert Strange McNamara (website) 
* US Department of Defense
* Interview about the Cuban Missile Crisis  for the WGBH series, War and Peace in the Nuclear Age
* Interview about nuclear strategy  for War and Peace in the Nuclear Age
* Noam Chomsky on Robert McNamara 
* Annotated bibliography for Robert McNamara from the Alsos Digital Library for Nuclear Issues 
* The Salesman and the Statistician: Robert McNamara, Lee Iacocca, and the Ford Falcon (article about McNamara's time at Ford Motor Company)
* Robert McNamara - Daily Telegraph obituary

หมวดหมู่:นักการเมืองอเมริกัน
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:บุคคลจากซานฟรานซิสโก
หมวดหมู่:บุคคลจากรัฐมิชิแกน
หมวดหมู่:บุคคลจากโอกแลนด์ (รัฐแคลิฟอร์เนีย)
หมวดหมู่:ผู้รอดชีวิตจากการลอบสังหาร
หมวดหมู่:รัฐมนตรีว่าการกระทรวงกลาโหมสหรัฐ
รายชื่อประเทศที่มีเมืองหลวงไม่ใช่เมืองใหญ่ที่สุด

thumb|450px|แผนที่ประเทศที่เมืองหลวงไม่ใช่เมืองใหญ่ที่สุด
ในความหมายของคำว่า **เมืองใหญ่ที่สุด** นั้นหมายถึงเมืองที่มีประชากรอาศัยอยู่มากที่สุด ซึ่งแต่ละประเทศนั้นก็จะมีเมืองใหญ่ที่สุด แต่ส่วนใหญ่เมืองหลวงจะเป็นเมืองใหญ่ที่สุด โดยส่วนใหญ่จะเรียกเมืองใหญ่เหล่านี้โดยใช้คำว่า **นคร** นำหน้า ส่วนเมืองหลวงจะใช้คำนำหน้าว่า **กรุง**

## รายชื่อเมืองใหญ่ที่สุด
* นครวาติกัน,  นครรัฐวาติกัน
* นครโทรอนโต, ประเทศแคนาดา
* นครนิวยอร์ก, สหรัฐ
* นครเบลีซซิตี, ประเทศเบลีซ
* นครกัวยากิล, ประเทศเอกวาดอร์
* นครเซาเปาลู, ประเทศบราซิล
* นครซานตากรุซเดลาซิเอร์รา, ประเทศโบลิเวีย
* นครโจฮันเนสเบิร์ก, ประเทศแอฟริกาใต้
* นครดาร์เอสซาลาม, ประเทศแทนซาเนีย
* นครออมเดอร์มาน, ประเทศซูดาน
* นครดูอาลา, ประเทศแคเมอรูน
* นครเลกอส, ประเทศไนจีเรีย
* นครอาบีจาน, ประเทศโกตดิวัวร์
* นครกาซาบล็องกา, ประเทศโมร็อกโก
* นครบีร์กีร์การา, ประเทศมอลตา
* นครโดกานา, ประเทศซานมารีโน
* นครชาน, ประเทศลีชเทินชไตน์
* นครซือริช, ประเทศสวิตเซอร์แลนด์
* นครอิสตันบูล, ประเทศตุรกี
* นครดูไบ, สหรัฐอาหรับเอมิเรตส์
* นครโคลอมโบ, ประเทศศรีลังกา
* นครชากวานัส, ประเทศตรินิแดดและโตเบโก
* นครเซเรกุนดา, ประเทศแกมเบีย
* นครมุมไบ, ประเทศอินเดีย
* นครการาจี, ประเทศปากีสถาน
* นครอัลมาเตอ, ประเทศคาซัคสถาน
* นครเซี่ยงไฮ้, ประเทศจีน
* นครย่างกุ้ง, ประเทศพม่า
* นครโฮจิมินห์, ประเทศเวียดนาม
* นครเกซอนซิตี, ประเทศฟิลิปปินส์
* นครซิดนีย์, ประเทศออสเตรเลีย
* นครออกแลนด์, ประเทศนิวซีแลนด์
* นครเวโน, ประเทศไมโครนีเชีย
* นครกอตอนู, ประเทศเบนิน
* นครบาตา, ประเทศอิเควทอเรียลกินี
* นครคอรอร์, ประเทศปาเลา
* นครซินเป่ย์, ประเทศไต้หวัน

## รายชื่อเมืองหลวงที่ไม่ใช่เมืองใหญ่ที่สุด
* กรุงวาติกัน, นครรัฐวาติกัน
* กรุงออตตาวา, ประเทศแคนาดา
* กรุงวอชิงตัน ดี.ซี., สหรัฐ
* กรุงเบลโมแพน, ประเทศเบลีซ
* กรุงกีโต, ประเทศเอกวาดอร์
* กรุงบราซิเลีย, ประเทศบราซิล
* กรุงซูเกร, ประเทศโบลิเวีย
* กรุงพริทอเรีย, ประเทศแอฟริกาใต้
* กรุงโดโดมา, ประเทศแทนซาเนีย
* กรุงคาร์ทูม, ประเทศซูดาน
* กรุงยาอุนเด, ประเทศแคเมอรูน
* กรุงอาบูจา, ประเทศไนจีเรีย
* กรุงยามูซูโกร, ประเทศโกตดิวัวร์
* กรุงราบัต, ประเทศโมร็อกโก
* กรุงวัลเลตตา, ประเทศมอลตา
* กรุงซานมารีโน, ประเทศซานมารีโน
* กรุงวาดุซ, ประเทศลีชเทินชไตน์
* กรุงแบร์น, ประเทศสวิตเซอร์แลนด์
* กรุงอังการา, ประเทศตุรกี
* กรุงอาบูดาบี, สหรัฐอาหรับเอมิเรตส์
* กรุงศรีชยวรรธนปุระโกฏเฏ, ประเทศศรีลังกา
* กรุงพอร์ตออฟสเปน, ประเทศตรินิแดดและโตเบโก
* กรุงบันจูล, ประเทศแกมเบีย
* กรุงนิวเดลี, ประเทศอินเดีย
* กรุงอิสลามาบาด, ประเทศปากีสถาน
* กรุงอัสตานา, ประเทศคาซัคสถาน
* กรุงปักกิ่ง, ประเทศจีน
* กรุงเนปยีดอ, ประเทศพม่า
* กรุงฮานอย, ประเทศเวียดนาม
* กรุงมะนิลา, ประเทศฟิลิปปินส์
* กรุงแคนเบอร์รา, ประเทศออสเตรเลีย
* กรุงเวลลิงตัน, ประเทศนิวซีแลนด์
* กรุงปาลีกีร์, ประเทศไมโครนีเชีย
* กรุงปอร์โต-โนโว, ประเทศเบนิน
* กรุงมาลาโบ, ประเทศอิเควทอเรียลกินี
* กรุงเงรุลมุด, ประเทศปาเลา
* กรุงไทเป, ประเทศไต้หวัน

## ดูเพิ่ม
* เมืองหลวง

เมืองหลวง
ไนน์ ณ สยาม

**ไนน์ ณ สยาม** (ไนน์ แอต ไซแอม; ) เป็นรายการโทรทัศน์ ที่ออกอากาศทุกวันหยุดนักขัตฤกษ์ เวลา 09.00-09.30 น. ทางสถานีโทรทัศน์โมเดิร์นไนน์ ดำเนินรายการโดย วิชญ์วิสิฐ หิรัญวงษ์กุล (ชื่อเล่น: พิช) นักร้องนำของบอยแบนด์ออกัส และนักแสดงนำจากภาพยนตร์ไทยเรื่อง “รักแห่งสยาม” (6 เมษายน-10 ธันวาคม พ.ศ. 2552) ผลิตรายการโดย บริษัท ครีเอทีฟ ไมนด์ จำกัด และ บริษัท สยามพิวรรธน์ จำกัด

รายการนี้ออกอากาศเป็นครั้งแรก เมื่อวันจันทร์ที่ 6 เมษายน พ.ศ. 2552 ซึ่งตรงกับวันที่ระลึกมหาจักรีบรมราชวงศ์, ครั้งที่สอง เมื่อวันอังคารที่ 5 พฤษภาคม (วันฉัตรมงคล), ครั้งที่สาม เมื่อวันศุกร์ที่ 8 พฤษภาคม (วันวิสาขบูชา), ครั้งที่สี่ เมื่อวันอังคารที่ 7 กรกฎาคม (วันอาสาฬหบูชา), ครั้งที่ห้า เมื่อวันศุกร์ที่ 30 ตุลาคม (เลื่อนจากวันแม่แห่งชาติ 12 สิงหาคม อีกครั้งเมื่อวันปิยมหาราช 23 ตุลาคม เนื่องจากถ่ายทอดการประชุมสุดยอดอาเซียน), ครั้งที่หก เมื่อวันพฤหัสบดีที่ 10 ธันวาคม (วันรัฐธรรมนูญ), ครั้งที่เจ็ด เมื่อวันอังคารที่ 13 เมษายน พ.ศ. 2553 (วันสงกรานต์), ครั้งที่แปด เมื่อวันจันทร์ที่ 3 พฤษภาคม (ชดเชยวันแรงงานแห่งชาติ), ครั้งที่เก้า เมื่อวันพฤหัสบดีที่ 13 พฤษภาคม (วันพืชมงคล) และครั้งที่สิบ เมื่อวันศุกร์ที่ 28 พฤษภาคม (วันวิสาขบูชา)

โดยเนื้อหาของรายการ เป็นการเผยแพร่ความเคลื่อนไหว และกิจกรรมต่าง ๆ ของวัยรุ่นในย่านสยามสแควร์ โดยเฉพาะศูนย์การค้าสยาม และสยามดิสคัฟเวอรี่เซ็นเตอร์ และให้ความสำคัญกับสมาชิกกลุ่มเอสคลับ ของศูนย์การค้าในเครือสยามพิวรรธน์

## อ้างอิง

## แหล่งข้อมูลอื่น
* รายการ ไนน์ ณ สยาม ย้อนหลัง จากเว็บไซต์ สีสันทีวี

หมวดหมู่:รายการโทรทัศน์ไทย